CIA je kritizirala britanske obavještajne podatke o iračkom nuklearnom programu (14/7/03) - 2003-07-14
Direktor CIA-e George Tenet tražio je prošle godine da se informacija o navodnoj iračkoj kupnji urana u Africi izbaci iz jednog predsje
Bijela je kuća priopćila kako je kontroverza glede izjave predsjednika Busha o iračkom pokušaju da kupi uran u Nigeru “preuveličana”. Savjetnica za nacionalnu sigurnost Condoleeza Rice izjavila je za CNN kako je, nažalost, izjava tog sadržaja, ostala u predsjednikovom govoru o stanju nacije u siječnju, ali da ona nije utjecala na vladino uvjerenje da Saddam Hussein pokušava izgraditi nuklearno oružje. U spomenutom predsjednikovom govoru navodi se jedno britansko obavještajno izvješće koje je CIA svojedobrno nazvala upitnim. Direktor CIA-e George Tenet je preuzeo odgovornost zbog toga što ta opaska nije bila izbačena iz predsjednikovog govora. Međutim, po pisanju George Tenet je zatražio od Bijele kuće da informaciju o tome izbaci iz jednog drugog predsjednikova govora održanog u listopadu, što je i učinjeno. Demokratski senator Carl Levin pozvao je na istragu svih obavještajnih materijala koje je Bijela kuća koristila pri donošenju odluke o invaziji na Irak. ****** Privremeno upravno vijeće Iraka održalo je jučer svoj prvi sastanak, što predstavlja važan korak u uspostavljanju demokratske vlade temeljene na zastupljenosti naroda. Vijeće od 25 članova predstavlja različite iračke vjerske i etničke skupine. Jedna od prvih odluka bila je proglašenjero 9. travnja državnim praznikom, kako bi se obilježio dan kad je s vlasti svrgnut Saddam Hussein. Vijeće bi trebalo početi s izradom novog ustava uoči općih izbora. Istovremeno, skupina koja za sebe tvrdi da je irački ogranak al-Qaide priopćila je da ona stoji iza niz napada na koalicijske snage u Iraku, a ne pristaše Saddama Husseina. Ista je organizacija najavila nove napade tijekom nadolazećih dana.